cyanic-selkie/wikianc huggingface dataset:
বেগম জান (২০১৯-এর চলচ্চিত্র)
কাহিনি
অরিনের বাবা একজন মাদক ব্যবসায়ী ছিলেন। গ্রামের বাড়িতে এসব মাদকের কারবার দেখে অরিন বড় হয়। বড় হয়ে বাবার মত সেও শহরে মাদক ব্যবসা শুরু করে। মাদকসাম্রাজ্যে নিজের আধিপত্য বাড়াতে এক মাদকসম্রাটকে বিয়েও করে। ঘটনাচক্রে মাদক ব্যবসার নানাবিধ ঝুঁকিতে পরে অরিন। মাদক নিয়ন্ত্রণ কর্মকর্তা ইমনের মুখোমুখি হয় সে। অরিনের জীবনের পরিস্থিতি খারাপ হয়।
সঙ্গীত
বেগম জান চলচ্চিত্রের গান লিখেছেন পরিচালক মোহাম্মদ আসলাম ও জিয়াউদ্দিন আলম। সুর ও সংগীত পরিচালনা করেছেন প্রতীক হাসান ও আলম শাহ।
এপ্লাইড সাইন্স ইউনিভার্সিটি, বাহরাইন
এপ্লাইড সাইন্স ইউনিভার্সিটি (ASU, جامعة العلوم التطبيقية) হলো বাহরাইনের একটি বেসরকারী বিশ্ববিদ্যালয়। এটি মানামা থেকে দক্ষিণে সিতরায় অবস্থিত।
ইতিহাস
এএসইউ ২০০৪ সালের ৫ জুলাই শিক্ষা মন্ত্রণালয় থেকে একটি ডিক্রির ( ডিক্রি নাম্বারঃ WD ১৪০/২০০৪) মাধ্যমে লাইসেন্স লাভ করে।  বাহরাইনে এটি ছিল অন্যতম প্রথম বেসরকারি বিশ্ববিদ্যালয়, যেখানে আরবি ও ইংরেজি উভয় ভাষায় পাঠদান করা হয়।
ক্যাম্পাস
২০১৩ সালের সেপ্টেম্বর মাসে বিশ্ববিদ্যালয়টি স্থানান্তরিত হয়ে একটি নতুন ক্যাম্পাসে যায়। এর মূল ভবনে একটি ক্লক টাওয়ার আছে। এই ক্যাম্পাসের আয়তন ২৪ হাজার বর্গমিটার। এর নকশা প্রায় ২১০০ জন শিক্ষার্থীর জন্য প্রণয়ন করা হয়েছে। সকাল, বিকেল ও সন্ধ্যায় সর্বমোট ৬৩০০ জন শিক্ষার্থী ধারনের ক্ষমতা রয়েছে। সাত তলা একাডেমিক ভবনের আয়তন প্রায় ১৪ হাজার বর্গমিটার। ক্যাম্পাসটি ডিজাইন স্টুডিও, বক্তৃতা কক্ষ, কম্পিউটার ল্যাব, ভাষা এবং বিশেষ গবেষণাগার ও উচ্চ প্রযুক্তির লাইব্রেরি সহ শ্রেণীবিন্যাসে সর্বশেষ আন্তর্জাতিক প্রযুক্তি ব্যবহার করে সর্বোচ্চ আন্তর্জাতিক ও স্থানীয় মান অনুযায়ী উপযুক্ত শিক্ষামূলক পরিবেশ রয়েছে।
গ্রন্থাগার
এপ্লাইড সাইন্স ইউনিভার্সিটিতে ২৩ হাজার বই ও তথ্যসূত্রের একটি গ্রন্থাগার রয়েছে।
কোর্স
এখানে স্নাতক ও স্নাতকোত্তর পর্যায়ে পাঠদান করা হয়। স্নাতক পর্যায়ে ১১ টি ও স্নাতকোত্তর পর্যায়ে ৭ টি বিষয়ে ডিগ্রী প্রদান করা হয়ে থাকে। এখানে প্রশাসনিক বিজ্ঞান, আইন, কলা এবং বিজ্ঞান. কলেজ আছে।
স্নাতক
অ্যাকাউন্টিং ও ফাইন্যান্স (ইংরেজি)
অ্যাকাউন্টিং (আরবী)
ব্যবসায় প্রশাসন (আরবি)
রাজনৈতিক বিজ্ঞান (আরবী)
ম্যানেজমেন্ট ইনফরমেশন সিস্টেমস (ইংরেজি)
কম্পিউটার বিজ্ঞান (ইংরেজি)
স্নাতকোত্তর
মানব সম্পদ ব্যবস্থাপনা (আরবী)
অ্যাকাউন্টিং ও ফাইন্যান্স (আরবি)
ব্যবসায় প্রশাসন (আরবি)
আইন (আরবি)
বাণিজ্যিক আইন (আরবী)
এছাড়াও আরো অনেক বিভাগ চালু করার প্রক্রিয়া চলমান।
নাতালি সিভার
নাতালি সিভার (Natalie Sciver; ; জন্ম: ২০ আগস্ট, ১৯৯২) জাপানের টোকিওতে জন্মগ্রহণকারী বিখ্যাত ইংরেজ মহিলা আন্তর্জাতিক ক্রিকেট তারকা। ইংল্যান্ড মহিলা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। ২০১৭ সালের বিশ্বকাপ বিজয়ী ইংল্যান্ড দলের অন্যতম সদস্য ছিলেন।
প্রারম্ভিক জীবন
সিভারের মাতা জাপানভিত্তিক বৈদেশিক ও কমনওয়েলথ কার্যালয়ে কাজ করতেন। ঐ সময়েই সিভারের জন্ম হয়েছিল। ইংল্যান্ডে ফিরে যাবার পূর্বে পোল্যান্ডে বসবাস করেন তিনি। সেখানে তিনি মহিলাদের লীগ ফুটবলে অংশ নেন। এরপর নেদারল্যান্ডসে বাস্কেটবল খেলায় অংশগ্রহণ করেন।
কিশোরী থাকাকালেই ক্রিকেট খেলতে শুরু করেন নাতালি সিভার। সারের ক্লাব দল স্টোক ডি’আবেরননে খেলেন তিনি। এছাড়াও, বিদ্যালয় দলের পক্ষে খেলেছেন তিনি। এপসম কলেজে থাকাবস্থায় দুই মৌসুমে প্রথম একাদশে সপ্রতিভ অংশগ্রহণ ছিল নাতালি সিভারের। সারের একাডেমিতে কিছুকাল অবস্থানকালে সারে কাউন্টি দলে খেলেন। এরপর ইংল্যান্ড মহিলা একাডেমিতে স্থানান্তরিত হন।
আন্তর্জাতিক ক্রিকেট
একাডেমি দলের পক্ষে কয়েকটি খেলায় সফলতা লাভের পর ২০১৩ সালে পাকিস্তানের বিপক্ষে সীমিত ওভারের ক্রিকেট সিরিজ খেলার জন্য মনোনীত হন। এভাবেই পূর্ণাঙ্গ ইংল্যান্ড দলের পক্ষে অভিষেক ঘটে তার। এরপর নিউজিল্যান্ডের বিপক্ষে টুয়েন্টি২০ খেলায় অংশ নেন। নিউজিল্যান্ড দলের বিপক্ষে প্রথম ইংরেজ ক্রিকেটার হিসেবে টুয়েন্টি২০ আন্তর্জাতিকে হ্যাট্রিক করার বিরল কীর্তিগাঁথা স্থাপন করেন তিনি।
২০১৩-১৪ মৌসুমে অ্যাশেজ সিরিজ খেলার জন্য অস্ট্রেলিয়া গমন করেন। পার্থে অনুষ্ঠিত ঐ টেস্টে ৭২ রান সংগ্রহসহ এক উইকেট দখল করেন তিনি। এরপর ভারতের বিপক্ষেও টেস্ট সিরিজে অংশ নেন নাতালি সিভার।
ক্রিকেট বিশ্বকাপ
২০১৭ সালের ক্রিকেট বিশ্বকাপে হিদার নাইটকে সাথে নিয়ে ২১৩ রানের জুটি গড়েন। এটি বিশ্বকাপের ইতিহাসে ৩য় উইকেট জুটিতে সর্বোচ্চ সংগ্রহ। একই বিশ্বকাপে তামসিন বিউমন্টের সাথে ১৭০ রান তুলে ৪র্থ উইকেটে সর্বোচ্চ রানের জুটি গড়েন। ২০১৭ সালের বিশ্বকাপের শিরোপা বিজয়ী ইংল্যান্ড দলের অন্যতম সদস্য ছিলেন তিনি। দলটি শিরোপা নির্ধারণী খেলায় ভারতকে পরাজিত করেছিল।
মূল্যায়ন
পূর্ববর্তী গ্রীষ্মে অনুষ্ঠিত ক্রিকেট বিশ্বকাপে সপ্রতিভ অংশগ্রহণ করেন তিনি। দলের বিশ্বকাপ শিরোপায় প্রভূতঃ ভূমিকা রাখেন। ফলশ্রুতিতে ২০১৮ সালে উইজডেন কর্তৃক নির্বাচিত ৩জন মহিলা ক্রিকেটারের অন্যতম বর্ষসেরা ক্রিকেটার হিসেবে মনোনীত হন তিনি।
ইংরেজ অধিনায়ক হিদার নাইট তার সম্পর্কে মন্তব্য করেন যে, তিনি আমাদের বেন স্টোকস ও বিধ্বংসী অল-রাউন্ডার।
রায়পুর ইউনিয়ন, আনোয়ারা
রায়পুর বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।
ইতিহাস
ব্রিটিশ শাসনামলের আনুমানিক ১৯৪৩ সালে প্রথম মহকুমার অধীনে বর্তমান রায়পুর এই ১০টি গ্রাম নিয়ে রায়পুর ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্টের পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দিন সরকার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্টের দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডাঃ রেয়াজ উদ্দিন সরকার প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক রায়পুর ইউনিয়ন থেকে বারশত ইউনিয়ন থেকে পৃথক করে রায়পুর নামে আলাদা ইউনিয়ন গঠন করা হয়। বর্তমানে ৯টি ছোট বড় গ্রাম মিলিয়েই রায়পুর ইউনিয়ন পরিষদ।
আয়তন
রায়পুর ইউনিয়নের আয়তন ৫,৭২১ একর (২৩.১৫ বর্গ কিলোমিটার)।
জনসংখ্যার উপাত্ত
২০১১ সালের পরিসংখ্যান অনুযায়ী রায়পুর ইউনিয়নের মোট জনসংখ্যা ৩৫,২৭৮ জন। এর মধ্যে পুরুষ ১৭,৪৬১ জন এবং মহিলা ১৭,৮১৭ জন। মোট পরিবার ৬,৩৮৯টি।
অবস্থান ও সীমানা
আনোয়ারা উপজেলার সর্ব-পশ্চিমে বঙ্গোপসাগরের কোল ঘেঁষে রায়পুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে বারশত ইউনিয়ন ও বটতলী ইউনিয়ন; পূর্বে বারশত ইউনিয়ন, বটতলী ইউনিয়ন, জুঁইদণ্ডী ইউনিয়ন, সাঙ্গু নদী ও বাঁশখালী উপজেলার খানখানাবাদ ইউনিয়ন; দক্ষিণে সাঙ্গু নদী ও বাঁশখালী উপজেলার খানখানাবাদ ইউনিয়ন এবং পশ্চিমে বঙ্গোপসাগর অবস্থিত।
প্রশাসনিক কাঠামো
রায়পুর ইউনিয়ন আনোয়ারা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:
যোগাযোগ ব্যবস্থা
রায়পুর ইউনিয়নে যোগাযোগের প্রধান সড়ক শিকলবাহা-রায়পুর সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
রায়পুর ইউনিয়নে ৬৮টি মসজিদ, ১১টি ঈদগাহ ও ৩টি মন্দির রয়েছে।
খাল ও নদী
রায়পুর ইউনিয়নের দক্ষিণ ও পূর্ব পাশ দিয়ে সর্পিলাকারে বয়ে চলেছে সাঙ্গু নদী। এছাড়া পশ্চিম পাশে রয়েছে বঙ্গোপসাগর।
হাট-বাজার
রায়পুর ইউনিয়নের প্রধান প্রধান হাট/বাজারগুলো হল জৈদ্যার হাট, ওয়াহেদ আলী চৌধুরী হাট, ফকির হাট এবং দোভাষীর হাট।
দর্শনীয় স্থান
রায়পুর ইউনিয়নের দর্শনীয় স্থানগুলোর মধ্যে রয়েছে:
অপারেশন ব্লু স্টার
অপারেশন ব্লু স্টার কংগ্রেসের তৎকালীন প্রধানমন্ত্রী ইন্দিরা গান্ধী দ্বারা ভারতীয় সেনাবাহিনী কর্তৃক শিখ ধর্মাবলম্বিদের তীর্থস্থান হরমন্দির সাহিব দখলের জন্য পরিচালিত একটি সামরিক অভিযান।
জামিদা বিবি
জামিদা বিবি হলেন একজন নারী কর্মী এবং তিনিই প্রথম নারী যিনি ভারতে মিশ্র জুমার নামাজের জামাতে ইমামতি করেন যেখানে পুরুষ ও মহিলা উভয়েই ছিলেন। তিনি কুরআন সুন্নাত সোসাইটির সাধারণ সম্পাদক।
তিনি তার পিতামাতার ১৩ সন্তানের মধ্যে সর্বকনিষ্ঠ। তার বাবা একজন ভারতীয় সেনা সৈনিক ছিলেন। তিনি মালাপ্পুরমের জামিয়া নদভিয়া আরবি কলেজে পড়াশোনা করেছেন।
নয়আনী জমিদার বাড়ির রংমহল
নয়আনী জমিদার বাড়ির রংমহল বাংলাদেশের শেরপুর জেলায় অবস্থিত তৎকালীন জমিদারের রংমহল। রংমহলটি ২০০৩ সালে ভেঙ্গে ফেলা হয়েছে। কিন্তু ২০১৪ সালে বাংলাদেশ প্রত্নতত্ত্ব অধিদপ্তর স্থাপনাবিহীন এই পুরাকীর্তিকে প্রত্নতত্ত্বের তালিকায় লিপিবদ্ধ করে।
ইতিহাস
তৎকালীন নয়আনী জমিদার তার বাড়ির পাশে রংমহলটি স্থাপন করেন। জমিদারী প্রথা বিলুপ্ত ও দেশবিভাগের পর মহলটি পরিত্যক্ত হয়ে যায়। ১৯৬৪ সালে শেরপুর কলেজ প্রতিষ্ঠা করা হলে এটি কলেজের ছাত্রাবাস হিসেবে ব্যবহার করা হয়। ১৯৯২ সালে তৎকালীন জেলা প্রশাসক আব্দুস সালাম রংমহলটির কিছু অংশের সংস্কার করেন। তিনি মহলটিকে স্থানীয় পুরাকীর্তি সংগ্রহশালা হিসেবে গড়ে তোলার উদ্যোগ গ্রহণ করেন। ২০০৩ সালে জেলা প্রশাসক এবিএম আব্দুস সাত্তারের সময়ে স্থানীয় সংস্কৃতিকর্মীদের প্রবল আপত্তি সত্ত্বেও মহলটি ভেঙ্গে ফেলা হয় ও নিলামে বিক্রি করে দেয়া হয়।
ত্রিপুরা অন্তর্ভুক্তি চুক্তি
ত্রিপুরা ছিল ভারতের প্রাচীন দেশীয় রাজ্যগুলির মধ্যে একটি। রাজমালা (ত্রিপুরার রাজাদের ইতিহাস বিষয়ক গ্রন্থ) অনুসারে, এই রাজ্যের শেষ শাসক রাজা বীর বিক্রম কিশোরের মৃত্যুর পর ১৯৪৯ সালে ভারতীয় ইউনিয়নের সাথে একীভূত হওয়ার পূর্ব পর্যন্ত সার্বভৌম এবং স্বাধীন মর্যাদাসম্পন্ন ত্রিপুরায় ১৮৪ জন ত্রিপুরী রাজা রাজত্ব করেছিলেন। ত্রিপুরার ভারতে অন্তর্ভুক্তির সময়ে তার উত্তরসূরী কিরীট বিক্রম কিশোর দেববর্মণের বয়স ছিল মাত্র তেরো বছর। রাজা বীর বিক্রম কিশোর দেববর্মণ ১৯৪৭ সালে মারা গেলে কিরীট বিক্রম কিশোর দেববর্মণের মা তথা রানী কাঞ্চনপ্রভা দেবীর সভাপতিত্বে প্রশাসন পরিচালনার জন্য একটি কাউন্সিল অফ রিজেন্সি (রাজপ্রতিনিধিত্ব পরিষদ) গঠন করা হয়।
রাজা বীর বিক্রম কিশোর দেববর্মণের অস্বাভাবিক মৃত্যুর কয়েক মাসের মধ্যে, ত্রিপুরা যেমন অভ্যন্তরীণ সমস্যায় জর্জরিত হয়ে পড়ে তেমনই পূর্ব পাকিস্তানের মতো বহিরাগত শক্তির হুমকির সম্মুখীন হওয়া শুরু হয়। এমতাবস্থায় তৎকালীন কাউন্সিল অফ রিজেন্সির সভাপতি হিসাবে রানি কাঞ্চনপ্রভা দেবী বিভিন্ন ভাবে ভারতীয় অধিরাজ্যে যোগদানের সপক্ষে প্রবল চাপের সম্মুখীন হন৷ ভারত সরকারের পরামর্শ মতো, তিনি রিজেন্সি কাউন্সিল ভেঙে দেন এবং ১৯৪৮ সালের ১২ই জানুয়ারী ত্রিপুরার একমাত্র রাজপ্রতিনিধি হয়ে ওঠেন। এক বছরেরও বেশি সময় পর ১৯৪৯ সালের ৯ই সেপ্টেম্বর, তিনি ত্রিপুরা অন্তর্ভুক্তি চুক্তি স্বাক্ষর করেন এবং এই চুক্তি ঐ বছর ১৫ অক্টোবর থেকে কার্যকর হয়। ফলস্বরূপ ত্রিপুরা ভারতীয় অধিরাজ্যের অংশীভূত হয়। পরে এটিকে 'সি' শ্রেণীর রাজ্যে মনোনীত করে প্রধান অধ্যক্ষ দ্বারা শাসনকার্য পরিচালিত করা শুরু হয়।
চুক্তির বিষয়
বাস্তবিকভাবে ত্রিপুরা রাজ্যের পাশাপাশি ভারতের অধিরাজ্যের সর্বোত্তম স্বার্থে উক্ত রাজ্যের প্রশাসনের জন্য অধিরাজ্য সরকারের দ্বারা বা তার অধীনে ব্যবস্থা নিরূপণ করা বাঞ্ছনীয়:—
এটি নিম্নরূপে সম্মতিক্রমে সাক্ষরিত:—
প্রথম অনুচ্ছেদ
ত্রিপুরার মহারাজা সম্পূর্ণ এবং একচেটিয়া কর্তৃত্ব স্বীকার করে রাজ্যের আইন সংক্রান্ত, শাসন ও তৎসম্পর্কিত ক্ষমতা অধিরাজ্য সরকারের সমর্পণ করবেন এবং ১৯৪৯ সালের অক্টোবরের পনেরো তারিখে (এরপর থেকে এই তারিখটিকে "উক্ত দিন" বলে উল্লেখ করা হয়েছে) রাজ্যের প্রশাসন অধিরাজ্য সরকারকে হস্তান্তর করতে সম্মত হবেন।
উক্ত দিন থেকে অধিরাজ্য সরকার নিজের পরিকল্পনা অনুযায়ী প্রতিনিধিদল নিয়োগ করবেন ও এইভাবে তারা উল্লিখিত ক্ষমতা, কর্তৃত্ব এবং শাসনব্যবস্থায় হস্তক্ষেপ করতে সক্ষম হবেন।
দ্বিতীয় অনুচ্ছেদ
উক্ত দিন থেকে মহারাজা ব্যক্তিগত ব্যয়নির্বাহার্থ ভাতা জন্য তার রাজ্যের বার্ষিক একত্রিত রাজস্ব থেকে নিঃশুল্ক তিন লক্ষ ত্রিশ হাজার (৩,৩০,০০০) টাকা পরিমাণ প্রাপ্তির অধিকারী হবেন। প্রদত্ত এই পরিমাণ অর্থ মহারাজা নিজের এবং তার পরিবারের সমস্ত খরচ, তার ব্যক্তিগতভাবে নিযুক্ত কর্মীবাবদ খরচ, তার বাসস্থানের রক্ষণাবেক্ষণ, বিবাহ এবং অন্যান্য অনুষ্ঠান সম্পন্ন করার উদ্দেশ্যে ব্যয় করতে পারলেও কোনভাবেই এই অর্থপরিমাণ বৃদ্ধি বা হ্রাস করা হবে না। উল্লিখিত পরিমাণ রাশির অর্থ মহারাজা রাজ্যের কোষাগার থেকে প্রতি ত্রৈমাসিকের শুরুতে বা ভারত সরকার দ্বারা নির্দিষ্ট করা অন্য কোষাগার থেকে অগ্রিম চারটি সমান কিস্তিতে নিতে পারবেন।
তৃতীয় অনুচ্ছেদ
মহারাজা এই চুক্তির তারিখে তার মালিকানাধীন সমস্ত ব্যক্তিগত সম্পত্তির (রাষ্ট্রীয় সম্পত্তি থেকে স্বতন্ত্র) সম্পূর্ণ মালিকানা, ব্যবহার এবং উপভোগের অধিকারী হবেন।
মহারাজা অধিরাজ্য সরকারকে ১৯৪৯ সালের ১০ অক্টোবর তারিখের আগে, ব্যক্তিগত সম্পত্তি হিসাবে তাঁর কুক্ষিগত সমস্ত স্থাবর সম্পত্তি, নিরাপত্তা সংক্রান্ত এবং নগদ পরিমাণের একটি তালিকা জমা দেবেন।
সম্পত্তির কোনো বিষয় মহারাজার ব্যক্তিগত সম্পত্তি বা দেশীয় রাজ্যের সম্পত্তি কিনা তা নিয়ে যদি কোনো দ্বিমত দেখা দেয়, তাহলে তা উচ্চ আলাদতের বিচারক নিযুক্ত হওয়ার যোগ্য এমন বিচারবিভাগীয় কর্মকর্তার কাছে পাঠানো হবে এবং সেই কর্মকর্তার সিদ্ধান্তকে উভয় পক্ষ চূড়ান্ত এবং বাধ্যতামূলক হিসাবে মানবে।
চতুর্থ অনুচ্ছেদ
১৯৪৭ সালের ১৫ আগস্ট আগে পর্যন্ত মহারাজার ত্রিপুরার শাসক হিসাবে নিজ দেশীয় রাজ্যের ভিতরে হোক বা বাইরে, তাঁর ভোগ্য সমস্ত ব্যক্তিগত অধিকার, বিশেষাধিকার, অনাক্রম্যতা এবং তদরূপ মর্যাদা পাবার স্বত্ব বজায় থাকবে।
পঞ্চম অনুচ্ছেদ
১৯৪৭ সালের ১৫ আগস্ট আগে পর্যন্ত নিজ দেশীয় রাজ্যের ভিতরে হোক বা বাইরে, মহামান্য রাজমাতা সহ রাজপরিবারের সদস্যদের দ্বারা উপভোগ করা সমস্ত ব্যক্তিগত সুবিধা এবং উপাধি পাবার স্বত্ব বজায় থাকবে।
ষষ্ঠ অনুচ্ছেদ
অধিরাজ্য সরকার রাজ্যের রাজসিংহাসনের ওপর মহারাজার ব্যক্তিগত অধিকার, সুযোগ-সুবিধা, মর্যাদা এবং উপাধি বজায় রেখে আইন ও রীতি অনুসারে উত্তরাধিকারের নিশ্চয়তা দেবে।
সপ্তম অনুচ্ছেদ
রাজ্যের রাজপরিবারের দ্বারা প্রশাসন চালনায় সময়ে ত্রিপুরার কোনো আদালতে মহামান্য মহারাজা বা রাজপ্রতিনিধি মহারানী বিরুদ্ধে তাদের ব্যক্তিগত ক্ষমতায় কোনো কিছু বলবৎ করা বা কিছু বাতিল ঘোষণা করার কোনো বিচার চলবে না তথা ভারত সরকারের দ্বারা বা কর্তৃত্বের অধীনে কোনো তদন্ত করা হবে না।
অষ্টম অনুচ্ছেদ
১) এতদ্দ্বারা ভারত সরকার ত্রিপুরার জনপরিষেবায় নিযুক্ত স্থায়ী সদস্যদের চাকরিতে বহাল থাকার নিশ্চয়তা দেবে এই শর্তে যে, ত্রিপুরার প্রশাসন ভারতীয় অধিরাজ্য সরকারের কাছে হস্তান্তর করার তারিখের আগে পর্যন্ত প্রাপ্ত সুযোগ-সুবিধা উক্ত দিনের পর থেকেও একই প্রকার থাকবে নতুবা অধিরাজ্য সরকার তার যুক্তিসঙ্গত ক্ষতিপূরণ প্রদান করবে।
২) ত্রিপুরার প্রশাসন যে তারিখের আগে অবসর গ্রহণ করেছে বা অবসর গ্রহণের প্রস্তুতিমূলক প্রশাসনিক পদত্যাগে অগ্রসর হয়ে ত্রিপুরার প্রশাসনিক দায়ভার ভারত সরকারের কাছে হস্তান্তর করা হচ্ছে, তারপর থেকে ঐ রাজ্যের জনপরিষেবায় নিযুক্ত সদস্যদের জন্য মহামান্য রাজপরিবার কর্তৃক অনুমোদিত পেনশন এবং ছুটির বেতন অব্যাহত রাখার নিশ্চয়তা দেবে ভারত সরকার।
নবম অনুচ্ছেদ
ভারত সরকারের পূর্ববর্তী অনুমোদন ব্যতীত যেদিন প্রশাসনিক দায়িত্ব ভারত সরকারের কাছে হস্তান্তর করা হবে তার আগে থেকে রাজ্যের কোনো একজন কর্মচারী হিসাবে তার দায়িত্ব পালন করছেন বা করেছেন এমন কোনও কাজ সম্পর্কে কোনও ব্যক্তির বিরুদ্ধে দেওয়ানি বা ফৌজদারি কোনও মামলা করা হবে না।
এর নিশ্চিতকরণে ভারত সরকারের রাজ্য মন্ত্রকের উপদেষ্টা শ্রীযুক্ত ভি পি মেনন ভারতের রাজ্য গভর্নর-জেনারেলের পক্ষ থেকে এবং ত্রিপুরার রাজপ্রতিনিধি মহারানী কাঞ্চনপ্রভা দেবী তার শিশুপুত্র, উত্তরাধিকারী তথা ত্রিপুরার নাবালক শাসক মহারাজা বীর বিক্রম কিশোর মাণিক্য বাহাদুর দেববর্মার হয়ে স্বাক্ষর করেছেন।
- তাং ৯ই সেপ্টেম্বর ১৯৪৯, নতুন দিল্লি
তৎকালীন স্বরাষ্ট্রমন্ত্রীর বার্তা
এখানে উল্লেখ্য যে, তৎকালীন স্বরাষ্ট্রমন্ত্রী সর্দার বল্লভভাই প্যাটেল, ১৫ই অক্টোবর ১৯৪৯ সালে ত্রিপুরার একত্রীকরণের উপলক্ষ্যে নিম্নোক্ত বার্তাটি দিয়েছিলেন।
প্রাচীন ইতিহাস এবং সমৃদ্ধ সংস্কৃতির স্থান ত্রিপুরা রাজ্য ভিন্ন পরিস্থিতি সত্ত্বেও ভারতের পূর্ব সীমান্তের কৌশলগতভাবে গুরুত্বপূর্ণ অবস্থান দখল করে আছে। দেশভাগ অবশ্য এই ছোট রাজ্যের জন্য পর্যায়ক্রমিক অনেক সমস্যা নিয়ে এসেছে যেগুলির বর্তমান পরিস্থিতিতে উত্তরোত্তর বৃদ্ধি রাজ্যের প্রতি বিনা সাহায্যে সমাধান করা অসম্ভব হয়ে পড়েছে। ভারত সরকার এবং অপ্রাপ্তবয়স্ক শাসকের হয়ে মহারাণী রাজপ্রতিনিধি এই সিদ্ধান্তে পৌঁছেছেন যে রাজ্য তথা সমগ্র দেশের জনগণ স্বার্থে কেন্দ্রের উচিত রাষ্ট্রের প্রশাসন এবং জনগণের মঙ্গলে নিয়োজিত থাকা। এইভাবে আজ থেকে ত্রিপুরা একটি কেন্দ্র শাসিত এলাকায় পরিণত হল। এই চুক্তিতে সম্মত হওয়ার জন্য আমি মহামান্যের কাছে অত্যন্ত কৃতজ্ঞ। যে অদ্ভুত পরিস্থিতিতে সঠিক সিদ্ধান্তে উপনীত হওয়া তার পক্ষে সহজ কাজ ছিল না। আমি নিশ্চিত যে, যে সাহস এবং নির্ভিকতার সাথে সে এই সিদ্ধান্ত নিয়েছেন, তার  দূরদর্শিতা পুরষ্কারের যোগ্য। ত্রিপুরার জনগণের উদ্দেশে আমি শুধু এইটুকুই বলতে পারি: যদিও দেশের রাজধানী শহর থেকে অনেক দূরে (এবং প্রত্যন্ত), এটি সর্বদা আমাদের মনোযোগে থাকবে এবং আমরা নিশ্চিত করার জন্য যথাসাধ্য চেষ্টা করব যে মূল ভূখণ্ডের সাথে এর সংযোগ এবং যোগাযোগ সুষ্ঠ ও অক্ষুণ্ণ থাকবে। বহুবিধ প্রতিকূল পরিস্থিতিতে ও যে কোনো সমস্যার সাথে লড়াই করতে তারা (ত্রিপুরা) কখনও একা থাকবে না। তাদের কেন্দ্রীয় সহায়তার উৎস থাকবে যার উপর তারা অধিকার স্থাপন করতে পারে। তাদের সহযোগিতা এবং সাহায্যে আমরা আশা করি যে আমরা তাদের সমস্যাগুলি দক্ষতার সাথে এবং কার্যকরভাবে মোকাবিলা করতে পারব। ঈশ্বর আমাদের সম্মিলিত প্রচেষ্টাকে সফল করুন।
জাত ছাপাড়
জাত ছাপাড় (Jata Chhapar) ভারতের মধ্য প্রদেশ রাজ্যের ছিন্দওয়ারা জেলার একটি শহর।
জনসংখ্যার উপাত্ত
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে জাত ছাপাড় এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
কুন্তি মোক্তান
কুন্তি মোক্তান ( নেপালি : कुन्ती मोक्तान) হলেন একজন নেপালি সঙ্গীতশিল্পী। তিনি ধ্রপদী পদ্ধতিতে প্রশিক্ষিত এবং সাধারণত লোকসঙ্গীত ও আধুনিক গান গেয়ে থাকেন।
ব্যক্তিগত জীবন
কুন্তি মোক্তান ভারতের দার্জিলিং জেলার মার্গারেট'স হোপ টি এস্টেটে জন্মগ্রহণ করেছিলেন। ১৯৮৩ সালে তিনি তার সঙ্গীতজীবন শুরু করার জন্য নেপালের কাঠমান্ডুতে পাড়ি জমিয়েছিলেন।
তিনি নেপালি সঙ্গীতশিল্পী ও গীতিকার শীল বাহাদুর মোক্তানের সাথে বিবাহবন্ধনে আবদ্ধ হয়েছিলেন। শীতল মোক্তান এবং শুভানী মোক্তান নামে তার দুইটি মেয়ে রয়েছে, তারা দুজনও সংগীতশিল্পী।
বাংলাদেশে ভারতীয় হাই কমিশনারদের তালিকা
ভারতের হাই কমিশনারগণ ভারতের প্রধান কূটনৈতিক প্রতিনিধি হিসেবেগণ প্রজাতন্ত্রী বাংলাদেশে দায়িত্ব পালন করেন। বাংলাদেশে ভারতের হাই কমিশনের নেতৃত্বে হাইকমিশনার থাকে এবং তার নেতৃত্বে দেশের চারটি বড় শহরে চারজন সহকারী হাই কমিশন আছে।
কুন্তি মোক্তান
সঙ্গীত
ছোট থেকেই কুন্তি গান শুরু করেছিলেন। তিনি ভারতের দিলরামের সেন্ট জেভিয়ার্স হাই স্কুল থেকে তার সঙ্গীত যাত্রা শুরু করেছিলেন। যখন ৮ম শ্রেণিতে পড়তেন তখন তিনি কার্শিয়াংয়ের অল ইন্ডিয়া রেডিও স্টেশনের কণ্ঠ্য পরীক্ষায় পাশ করেছিলেন এবং ১৫ বছর বয়সেই অল ইন্ডিয়া রেডিও স্টেশনে তার প্রথম গানটি রেকর্ড করেছিলেন। তার দ্বিতীয় গানটি রেকর্ড করা হয়েছিল ১৯৮০ সালে যখন তার বয়স ছিল ১৮ বছর।
বাংলাদেশে ভারতীয় হাই কমিশনারদের তালিকা
বাংলাদেশে ভারতীয় হাই কমিশনারদের তালিকা
নিম্নলিখিত আইএফএস কর্মকর্তারা বাংলাদেশে ভারতের হাই কমিশনার হিসাবে দায়িত্ব পালন করেছেন ।
সহকারী হাইকমিশনারগণ
এর পাশাপাশি ৪ জন সহকারী হাইকমিশনার নিয়োগ করা হয়েছে চারটি শহরে: চট্টগ্রাম, খুলনা, রাজশাহী এবং সিলেট।
কুন্তি মোক্তান
সঙ্গীত
কুন্তি এবং তার স্বামী শীল বাহাদুর দুজনেই প্রাথমিকভাবে সোনাদার জগদীশ চন্দ্র রায়ের কাছ থেকে সংগীত শিখেছিলেন। তিনি ভারত, মার্কিন যুক্তরাষ্ট্র, জাপান, যুক্তরাজ্য, হংকং, জার্মানি, সুইজারল্যান্ড এবং দক্ষিণ কোরিয়া সহ প্রায় ২০ টি দেশে গান পরিবেশন করেছেন। গান গাওয়া ছাড়াও তিনি হারমোনিয়াম বাজাতে পারেন।
সত্যেন সেন
সত্যেন সেন (২৮শে মার্চ ১৯০৭ - ৫ই জানুয়ারি ১৯৮১) হলেন প্রগতি লেখক ও শিল্পী সংঘ উদীচী সাংস্কৃতিক সংগঠনের প্রতিষ্ঠাতা, ব্রিটিশবিরোধী আন্দোলনের কিংবদন্তি বিপ্লবী, সাহিত্যিক এবং শ্রমিক-সংগঠক।
কৈশোর
সত্যেন সেন ১৯০৭ সালের ২৮শে মার্চ বিক্রমপুর (বর্তমান মুন্সীগঞ্জ জেলার) টংগিবাড়ী উপজেলার সোনারং গ্রামের সেন পরিবারে জন্মগ্রহণ করেন। ছোটবেলায় ডাক নাম ছিল লস্কর। তার পিতার নাম ধরনীমোহন সেন এবং মাতার নাম মৃণালিনী সেন। চার সন্তানের মধ্যে সত্যেন ছিলেন সর্বকনিষ্ঠ। সোনারং গ্রামের সেন পরিবার ছিল শিক্ষা ও সংস্কৃতি চর্চার এক অনন্য উদাহরণ। সত্যেনের কাকা ক্ষিতিমোহন সেন ছিলেন বিশ্বভারতীর উপাচার্য। তার আরেক কাকা মনোমোহন সেন ছিলেন শিশুসাহিত্যিক। সত্যেন সেনের পরিবারেই তার পড়াশোনার হাতেখড়ি হয়। প্রাইমারি পঞ্চম শ্রেণি পর্যন্ত পড়াশোনা পরিবার ও গৃহশিক্ষকের কাছেই সম্পন্ন করেছিলেন। ১৯১৯ সালে সোনারং হাইস্কুলে তার প্রাতিষ্ঠানিক শিক্ষাজীবন শুরু হয়। ১৯২১ সালে তিনি যখন সোনারং হাইস্কুলের অষ্টম শ্রেণির ছাত্র তখন থেকেই তার মধ্যে রাজনৈতিক চেতনার বিকাশ লাভ করে। ১৯২৪ সালে সোনারঙ হাই স্কুল থেকে এন্ট্রান্স পাস করে কলকাতায় কলেজে ভর্তি হন এবং সেখানকার একটি কলেজ থেকে এফএ ও বিএ পাস করেন। এরপর তিনি কলকাতা ইউনিভার্সিটিতে ইতিহাস বিভাগে এমএ শ্রেণীতে ভর্তি হন। কিন্তু বিপ্লবী রাজনীতির সঙ্গে যুক্ত হওয়ার কারণে ১৯৩১ সালে কারাবরণ করলে জেলে থেকেই তিনি বাংলা সাহিত্যে এমএ পাস করেন।
রাজনৈতিক জীবন
কলেজে অধ্যয়নকালে তিনি যুক্ত হন বিপ্লবী দল যুগান্তরের সাথে। ছাত্র অবস্থায় ১৯৩১ সালে তিনি ষড়যন্ত্রের শিকার হয়ে প্রথম কারাবরণ করতে বাধ্য হন। বহরমপুর বন্দি ক্যাম্পে থেকেই শুরু হয় তার জেলজীবন। এ সময় তিনি ৩ মাস জেলে ছিলেন। ব্রিটিশবিরোধী সশস্ত্র বিপ্লববাদী আন্দোলনের যুক্ত থাকার অভিযোগে তিনি ১৯৩৩ সালে দ্বিতীয় বার গ্রেফতার হন। এ সময় তার ৬ বছর জেল হয়। সত্যেন সেন ১৯৩৮ সালে জেল থেকে মুক্তি পান। ওই বছর শান্তিনিকেতন থেকে তাকে দেয়া হয় ‘গবেষণা বৃত্তি’। ১৯৪২ সালের ৮ মার্চ ফ্যাসিবাদের বিরুদ্ধে আন্দোলন করতে গিয়ে এক সমাবেশে শহীদ হন ফ্যাসিবাদ বিরোধী বিপ্লবী কথা শিল্পী সোমেন চন্দ। এ সময় ফ্যাসিবাদ বিরোধী আন্দোলনে সত্যেন সেন কার্যকারী দায়িত্ব পালন করেন। ১৯৪৩ সালের মহাদুর্ভিক্ষ মোকাবিলায় ‘কৃষক সমিতি’র মাধ্যমে তার ভূমিকা অনস্বীকার্য। কৃষক সমিতির নেতা-কর্মীকে নিয়ে দুর্ভিক্ষ মোকাবিলায় কাজ করেন। ১৯৪৬ সালে আইনসভার নির্বাচনে কমিউনিস্ট নেতা ব্রজেন দাস ঢাকা থেকে প্রার্থী হন। ব্রজেন দাসের পক্ষে সত্যেন সেন নির্বাচনী প্রচারণা চালান। ব্রিটিশবিরোধী আন্দোলন থেকে শুরু করে ১৯৪৭ সালে স্বাধীন ভারত সৃষ্টি হওয়া পর্যন্ত গুরুত্বপূর্ণ ভূমিকা রাখেন। ভারত স্বাধীন হওয়ার পর ১৯৪৮ সালে তার বিরুদ্ধে হুলিয়া জারি হয়। ১৯৪৯ সালে বিপ্লবী কর্মকাণ্ড পরিচালনা করার জন্য তাকে পাকিস্তান শাসকগোষ্ঠী গ্রেফতার করে। আবার দীর্ঘ কারাভোগ। ওই সময় কারাগারে কমিউনিস্টদের প্রতি নানা অত্যাচার ও নির্যাতনে মাত্রা ছিল অনেক বেশি।
কমিউনিস্ট পেলেই বেশি অত্যাচার শুরু করে দিত। সত্যেন সেনকেও কারা প্রশাসন নানা অত্যাচার ও নির্যাতন করে। যার ফলে তার শারীরিক অসুস্থতা ও চোখের পীড়া দেখা দেয়। কারাবাসে অবস্থানকালে সত্যেন সেন মার্কসবাদী-লেনিনবাদী রাজনৈতিক মতাদর্শ ও দর্শনের প্রতি আকৃষ্ট হন। এ মতাদর্শ ও দর্শনকে জীবনাদর্শ হিসেবে গ্রহণ করে আজীবন শোষণমুক্ত সমাজ গড়ার লড়াই-সংগ্রাম করেছেন। দীর্ঘদিন কারাভোগ শেষে ১৯৫৩ সালে মুক্তি পেয়ে নিজ গ্রাম সোনারাংয়ে ফিরে আসেন। ওই সময় নানা প্রতিকূল পরিবেশ ও পরিস্থিতির কারণে তাদের পরিবারের সবাই নিরাপত্তার কারণে কলকাতায় পাড়ি জমান। তিনি এ সময় যুক্ত হন কৃষক আন্দোলনের সাথে। ১৯৭১ সালে জীবনের ঝুঁকি নিয়ে মুক্তিযুদ্ধ অংশ নেন। তবে তিনি প্রত্যক্ষভাবে সশস্ত্র যুদ্ধে অংশগ্রহণ করতে পারেননি। মুক্তিযোদ্ধাদেরকে বিভিন্নভাবে সহযোগিতা করেছেন। এছাড়াও তিনি মুক্তিযুদ্ধের ইতিহাস সংরক্ষণে খুবই গুরুত্বপূর্ণ ভূমিকা পালন করেন। মুক্তিযুদ্ধ চলাকালে এক পর্যায়ে তার চোখের পীড়া আরো গুরুতর রূপ নেয়। তিনি প্রায় অন্ধ হতে চলেন। এ সময় কমিউনিস্ট পার্টি তাকে চোখের উন্নত চিকিৎসার জন্য মস্কো পাঠায়। এখানে অবস্থানকালে তিনি বিভিন্ন দেশের বিপ্লবীদের পরিচিত হন এবং বাংলাদেশের মুক্তিযুদ্ধ সম্পর্কে তাদের অবহিত করেন। তারাও স্ব-স্ব দেশে গিয়ে বাংলাদেশের প্রতি সহনাভূতি জানান। মস্কো হাসপাতালে অবস্থানকালে তিনি ১৯৭১ সালের ১৬ ডিসেম্বর বাংলাদেশ স্বাধীন হওয়ার সংবাদ পান। সেখানকার বাঙালিদের মুক্তির উল্লাস প্রত্যক্ষ করেন। তিনি নিজেও অশ্রুসিক্ত নয়নে ওই আনন্দ উপভোগ করেন। মুক্ত, স্বাধীন স্বপ্নের স্বদেশ, বাংলাদেশে ফিরে আসেন ১৯৭২ সালে।
উদীচী
১৯৬৯ সালে বিপ্লবী কথাশিল্পী সত্যেন সেন, রণেশ দাশগুপ্ত, শহীদুল্লা কায়সারসহ একঝাঁক তরুণ উদীচী গঠন করেন। জন্মলগ্ন থেকে উদীচী অধিকার, স্বাধীনতা ও সাম্যের সমাজ নির্মাণের সংগ্রাম করে আসছে। উদীচী ’৬৮, ’৬৯, ’৭০, ’৭১, সালে বাঙালির সার্বিক মুক্তির চেতনাকে ধারণ করে গড়ে তোলে সাংস্কৃতিক সংগ্রাম। এ সংগ্রাম গ্রামবাংলার পথেঘাটে ছড়িয়ে পড়ে। এ সময় উদীচীর কর্মীরা প্রত্যক্ষভাবে মুক্তিযুদ্ধে অংশ নেয়।
উদীচী শিল্পী গোষ্ঠী এদেশে সুস্থ সাংস্কৃতিক ধারার সংস্কৃতি নির্মাণে গুরুত্বপূর্ণ ভূমিকা রাখছে। সত্যেন সেনের সৃষ্টিকর্ম ও সাহিত্য হলো সমাজ বাস্তবতার স্পষ্ট প্রকৃতি-স্বরূপের প্রতিচ্ছবি। তার জীবনের সকল কিছুতেই মৌলিক বিষয় হিসেবে কাজ করেছে মানুষের জীবন-সংগ্রাম ও শ্রম-সভ্যতার ইতিহাস। স্বাধীনতার পর তিনি উদীচী পুনর্গঠনের কাজ করেন। সাহিত্য চর্চাও অব্যহত রাখেন।
গান মাধ্যমে মানুষকে জাগরিত করা সহজ। এই উপলব্দি নিয়ে গণমানুষের জন্য মানুষের জীবন বাস্তবতার গান রচনা করেছেন। তার গানের মূল বিষয়বস্তু হলো অধিকার আদায়ের সংগ্রাম, শোষণমুক্তির জন্য আন্দোলন ও সাম্য-সুন্দর মানুষের পৃথিবী নির্মাণ। গান রচনার মাধ্যমেই মূলত তার লেখালেখি জগতে আশা। পাশাপাশি গানের সুর করা ও গান শেখানোর কাজও তিনি করেছেন। শ্রমিকদের নিয়ে তিনি তাঁদের নিয়ে গান এবং পালা রচনা করতেন। গানের দল গঠন করে শ্রমিকদের এ কবিগান তিনি রাজনৈতিক সভা-সমাবেশ পরিবেশন করতেন। তার লেখা ১১টি গানের মধ্যে ‘চাষি দে তোর লাল সেলাম/তোর লাল নিশানারে’ গানটি তখন চাষিদের জাতীয় সঙ্গীত হয়ে দাঁড়িয়েছিল। ১৯৫৬ সালে বিক্রমপুরের ষোলঘরে কৃষক সমিতির সম্মেলনে প্রথম তারই নেতৃত্বে গানটি গাওয়া হয়। এছাড়া সত্যেন সেন গানের মাধ্যমে বরিশালে মনোরমা বসু মাসিমার ‘মাতৃমন্দিরের’ জন্য তহবিল সংগ্রহ করেছিলেন। সত্যেন সেন একজন নির্ভীক সাংবাদিক ছিলেন। জীবনের নানা চড়াই-উৎরাইয়ের বাঁকে তিনি কোথাও আপোস করেননি। যারা করেছে, তাদেরকে তিনি ঘৃণা করতেন। তিনি মূলত কোনো লেখাই লেখার জন্য লিখতেন না। তিনি লিখতে মানূষের অধিকারের কথাগুলো। প্রথমে দৈনিক ‘মিল্লাত’ পরবর্তী সময়ে দৈনিক ‘সংবাদ’র মাধ্যমে সত্যেন সেন সাংবাদিকতা করেছেন।
মৃত্যু
কিন্তু ১৯৭৩ সালে শারীরিক অবস্থার অবনতি ঘটে। ফলে আবার দেশ ছাড়তে বাধ্য হন। চিকিৎসার জন্য চলে যান ভারতে। আশ্রয় নেন শান্তি নিকেতনের মেজদিদি প্রতিভা সেনের কাছে। সাহিত্য চর্চা ও অসুস্থতার মাঝে চলে যায় ৮টি বছর। শান্তি নিকেতনের গুরুপল্লীতে ১৯৮১ সালে ৫ জানুয়ারি তিনি মারা যান।
সাহিত্যকর্ম
সত্যেন সেনের সাহিত্যকর্ম সমাজতান্ত্রিক বাস্তবতার একটি নিদর্শন এবং বাংলা সাহিত্যের অনন্য পথিকৃৎ। মানুষের জীবন ও ইতিহাসকে যে রচনাকার সামগ্রীকভাবে অবলোকন করতে সক্ষম না হন, যিনি মানব সমাজটাকে তার বর্তমানের সকল বৈষম্য দূর করে সঙ্গতিপূর্ণ এক মানব সমাজ সৃষ্টিতে নিজেকে উৎসর্গ না করেন এবং যিনি দূরগামী সেই লক্ষ্যকে নিত্য মুহূর্তের কর্ম ও আচরণের সঙ্গে যুক্ত করতে না পারেন, তার পক্ষে সমাজতান্ত্রিক বাস্তবতার অনুপ্রেরণাদায়ক সাহিত্য সৃষ্টি সম্ভব নয়।
ছোটদের জন্য লিখিত গল্প
পাতাবাহার (১৯৬৮) অন্যতম।
পাও লোপেস
পাও লোপেস সাবাতা (, Pau López; জন্ম: ১৩ ডিসেম্বর ১৯৯৪; পাও লোপেস নামে সুপরিচিত) হলেন স্পেনের জিরোনায় জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আয় এএস রোমা এবং স্পেন জাতীয় ফুটবল দলের হয়ে একজন গোলরক্ষক হিসেবে খেলেন।
২০০২–০৩ মৌসুমে, মাত্র ৭ বছর বয়সে, কাতালোনীয় ফুটবল ক্লাব হিরোনার হয়ে খেলার মাধ্যমে আজার তার যুব পর্যায়ের খেলোয়াড়ী জীবন শুরু করেন; অতঃপর তিনি এস্পানিওলের যুব পর্যায়ের হয়ে খেলার মাধ্যমে নিজের খেলার বিকাশ করেছেন। অতঃপর ২০১৩–১৪ মৌসুমে, প্রথমে স্পেনীয় ক্লাব এস্পানিওল বি-এর হয়ে এবং পরবর্তীতে ২০১৪–১৫ মৌসুমে এস্পানিওলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৪ মৌসুম অতিবাহিত করেছেন; এস্পানিওলের হয়ে তিনি ৬৭টি ম্যাচ খেলেছেন। অতঃপর তিনি ইংরেজ ক্লাব টটেনহ্যাম হটস্পার এবং স্পেনীয় ক্লাব বেতিসের হয়ে খেলেছেন। সম্প্রতি, ২০১৯–২০ মৌসুমে, তিনি ২৩.৫০ মিলিয়ন ইউরোর বিনিময়ে ইতালীয় ফুটবল ক্লাব রোমায় যোগদান করেছেন।
দ্য ক্রুয়েল বার্থ অব বাংলাদেশ
দ্য ক্রুয়েল বার্থ অব বাংলাদেশ – মেমোয়ারস অব অ্যান অ্যামেরিকান ডিপ্লোম্যাট হলো ২০০২ সালে ইউনিভার্সিটি প্রেস দ্বারা প্রকাশিত বাংলাদেশের উত্থানের বিষয়ে আমেরিকান কূটনীতিক আর্চার ব্লাডের বিবরণ। স্টেট ডিপার্টমেন্ট এই সময়ের সাথে সম্পর্কিত নথি, টেলিগ্রাম এবং অন্যান্য বার্তাগুলি বিবৃত করার পরে, ব্লাড তার ও ঢাকায় মার্কিন যুক্তরাষ্ট্র মিশনের কর্মরত কর্মচারী হিসাবে একাত্তরের ঘটনাবলী বর্ণনা করে ২৪ টি অধ্যায় লিখেছিলেন।
অ্যাম্বার ইংলিশ
তিনি ২০১৮ আইএসএসএফ বিশ্ব শুটিং চ্যাম্পিয়নশিপে অংশগ্রহণ করেছিলেন, যেখানে তিনি ১টি স্বর্ণ এবং ১টি ব্রোঞ্জ পদক জয়লাভ করেছিলেন।
ভ্যাকুয়াম শক্তি
ভ্যাকুয়াম শক্তি হল স্থানের মধ্যে অন্তর্নিহিত শক্তি যা সমগ্র মহাবিশ্ব জুড়ে রয়েছে। হাইজেনবার্গের অনিশ্চয়তা নীতিতেই এর অস্তিত্ব নিহিত রয়েছে। তবুও এধরনের তাৎক্ষণিক ও ক্ষুদ্র মানের শক্তিকে কোয়ান্টায়ন করা বেশ জটিল। এটি হল জিরো পয়েন্ট শক্তির একটি বিশেষ ক্ষেত্র যা কোয়ান্টাম শূণ্যতার সাথে সম্পর্কিত ।
স্বতঃস্ফূর্ত নিঃসরণ, ক্যাসিমির ক্রিয়া, ল্যাম্ব অপসরণ ইত্যাদি ঘটনায় এর পরীক্ষা মুলক পর্যবেক্ষণ করা গেছে এবং মনে করা হয় মহাবিশ্বের ক্রিয়া সমূহের বিশ্বতাত্ত্বিক মাপেও এর প্রভাব রয়েছে। মহাজাগতিক ধ্রুবকের মানের উচ্চসীমা ব্যবহার করে শূন্যস্থানে (free space) ভ্যাকুয়াম শক্তির মান 10−9 জুল (10−2 আর্গ) প্রতি ঘনমিটারে গণনা করা যায়। তবুও কোয়ান্টাম তড়িৎ-গতিবিজ্ঞান এবং স্টোক্যাস্টিক তড়িৎ-গতিবিজ্ঞান - এই দুই তত্ত্বেই লোরেন্‌ৎস  কোভ্যারিয়েন্স নীতি এবং প্লাংকের ধ্রুবক এর মানের সাথে সাযুজ্যতা 10113 জুল প্রতি ঘনমিটারের মতো উচ্চ মানের ইঙ্গিত করে । মানের এই বৃহৎ পার্থক্য মহাজাগতিক ধ্রুবক সমস্যা নামে পরিচিত ।
উৎপত্তি
কোয়ান্টাম ক্ষেত্র তত্ত্ব বলে যে, সকল মৌলিক ক্ষেত্রসমূহ, যেমন তড়িৎচুম্বকীয় ক্ষেত্র, স্থান-এর প্রতিটি বিন্দুতে কোয়ান্টায়িত হতে হবে। পদার্থবিজ্ঞানে একটি ক্ষেত্রকে এভাবে কল্পনা করা যেতে পারে: একটি স্থান যা পরস্পরের সঙ্গে সংযুক্ত কম্পমান কিছু গোলক ও স্প্রিং দ্বারা ভর্তি, এবং ক্ষেত্রটির প্রাবল্যকে গোলক গুলির প্রাথমিক অবস্থান থেকে সরণ হিসেবে কল্পনা করা যায়। এই তত্ত্ব অনুযায়ী এই কম্পন গুলিকে, বা সঠিকভাবে বললে ক্ষেত্র প্রাবল্যের পরিবর্তন গুলিকে, ওই ক্ষেত্রের উপযোগী তরঙ্গ সমীকরণ মেনে বিস্তারলাভ করতে হবে । কোয়ান্টাম ক্ষেত্র তত্ত্বের দ্বিতীয় কোয়ান্টায়ন এর জন্য এরকম প্রতিটি গোলক-স্প্রিং সংস্থাকে কোয়ান্টায়িত হতে হবে। অর্থাৎ স্থানের প্রতিটি বিন্দুতে ক্ষেত্র প্রাবল্যকে কোয়ান্টায়িত হতে হবে। ক্যানোনিক্যাল ভাবে, স্থানের প্রতিটি বিন্দুতে ক্ষেত্র যদি সরল স্পন্দক হিসেবে আচরণ করে, তবে এর কোয়ান্টায়ন প্রতিটি বিন্দুতে একটি সরল কোয়ান্টাম স্পন্দক স্থাপন করে। এই ক্ষেত্রের উত্তেজনা (ইংরেজি: excitation) কণা পদার্থবিদ্যার অন্তর্গত মৌলিক কণা সমূহের সাথে সম্পর্কযুক্ত। এভাবে, এই তত্ত্ব অনুযায়ী শূন্যস্থানের‌ও একটি বেশ জটিল গঠন রয়েছে এবং কোয়ান্টাম ক্ষেত্র-তত্ত্বের সকল গণনা গুলি শূন্যস্থানের এই নকশার সাথে সাযুজ্য রেখে করতে হয়।
এই তত্ত্ব শূন্যস্থানকে আবশ্যিক ভাবে কণার ধর্মসমূহ (যেমন স্পিন, বা আলোর ক্ষেত্রে সমবর্তন, শক্তি ইত্যাদি) সম্পন্ন বলে মনে করে। এই তত্ত্ব অনুযায়ী এই ধর্মগুলির অধিকাংশ প্রশমিত হয়ে যায়, যার ফলে শূন্যস্থান আক্ষরিক অর্থে শূন্য‌ই থাকে। যদিও এর অন্যতম গুরুত্বপূর্ণ ব্যতিক্রম হল ভ্যাকুয়াম শক্তি, বা শক্তির ভ্যাকুয়াম আশাকৃত মান। সরল স্পন্দকের কোয়ান্টায়নের জন্য এর সর্বনিম্ন শক্তি বা জিরো-পয়েন্ট শক্তির মান হ‌ওয়া দরকার:
স্থনের সকল বিন্দুতে সকল সম্ভাব্য স্পন্দক গুলির যোগফল একটি অসীম মানকে নির্দেশ করে।একে দূর করতে বলা যেতে পারে যে শক্তির পার্থক্য‌ই শুধুমাত্র ভৌত ভাবে পরিমাপযোগ্য, কয়েক শতাব্দী ধরে চিরায়ত বলবিদ্যায় স্থিতিশক্তির ধারণা করা হয়েছে। একে রিনর্মালাইজেশন তত্ত্বের ভিত্তি বলা যায়। সকল বাস্তব গণনার জন্য অসীম মানকে এই ভাবেই নেওয়া হয়। ভ্যাকুয়াম শক্তিকে ভার্চুয়াল কণার সাহায্যেও ব্যাখ্যা করা যায় (ভ্যাকুয়াম ফ্লাকচুয়েশন বলা হয়) যেগুলি শূন্যস্থানে অনবরত উৎপন্ন ও ধ্বংস হয়ে যাচ্ছে। এগুলি সাধারণত কণা-প্রতিকণা জোড়ায় উৎপন্ন হয় ও মুহূর্তের মধ্যেই পুর্নবিলয় ঘটে। তবুও এই কণাগুলি ধ্বংস হবার আগে আন্তঃক্রিয়া সম্পন্ন করতে পারে যা ফেইনম্যান চিত্র দিয়ে দেখানো যায়। এই গণনার পদ্ধতি গাণিতিক ভাবে প্রতিটি বিন্দুতে একটি কোয়ান্টাম হারমোনিক স্পন্দক থাকার সমতুল্য ও সেজন্য এক‌ই রিনর্মালাইজেশন সমস্যা দেখা দেয়।
ভ্যাকুয়াম শক্তিতে এর সাথে অবদান রাখে কোয়ান্টাম ক্ষেত্র তত্ত্বের স্বতঃস্ফূর্ত প্রতিসাম্য ভঙ্গন।
তাৎপর্য
ভ্যাকুয়াম শক্তির বেশ কিছু তাৎপর্য রয়েছে। ১৯৪৮ খ্রিস্টাব্দে ডাচ্ পদার্থবিদ হেনরিখ ক্যাসিমির ও ডির্ক পোল্ডার, কাছাকাছি থাকা দুটি ধাতব পাতের মধ্যে তাদের মধ্যকার স্থানের ভ্যাকুয়াম শক্তির অনুনাদের কারণে একটি দুর্বল আকর্ষণ বল থাকার কথা ভবিষ্যতবাণী করেন। একে ক্যাসিমির ক্রিয়া বলে ও এটি পরীক্ষামূলক ভাবে প্রমাণিত। একারণে মনে করা হয় যে ইলেকট্রন, চৌম্বক ক্ষেত্র ইত্যাদি পরিচিত ধারণা গুলির মতো ভ্যাকুয়াম শক্তিও বাস্তব। যদিও পরে ভিন্ন কিছু ব্যাখা প্রদান করা হয়েছে।
অন্যান্য ভবিষ্যতবাণী গুলি যাচাই করা জটিল। ভ্যাকুয়াম ফ্লাকচুয়েশন সর্বদা কনা-প্রতিকনা জোড়ায় উৎপন্ন হয়। স্টিফেন হকিংয়ের মতানুসারে, কৃষ্ণগহ্বর এর ঘটনা দিগন্তের কাছে এই ভার্চুয়াল কনা-প্রতিকনা উৎপাদনের মাধ্যমে হকিং বিকিরণ সম্ভব হতে পারে। এই কণা জোড়ার একটি যদি কৃষ্ণ গহ্বরের ভিতরে আকৃষ্ট হয়, তবে অপরটি একটি 'বাস্তব' কণা রূপে তার ভর/শক্তি বাইরের মহাশূন্যে বিকিরিত হয়। সময়ের সঙ্গে সঙ্গে এই ক্ষয়ের মাধ্যমে কৃষ্ণগহ্বরটির অবলুপ্তি হতে পারে। এই সময় কৃষ্ণগহ্বরটির ভরের সমানুপাতিক তবুও বৃহৎ মাপের কৃষ্ণগহ্বর গুলির ক্ষেত্রে ১০১০০ বছরের মতো হতে পারে।
ভৌত বিশ্বতত্ত্বেও ভ্যাকুয়াম শক্তির গুরুত্বপূর্ণ ভূমিকা রয়েছে। সাধারণ আপেক্ষিকতা তত্ত্ব অনুযায়ী, শক্তি ভরের সমতুল্য হওয়ায়, ভ্যাকুয়াম শক্তি যদি সত্যিই থেকে থাকে, তবে এর জন্য মহাকর্ষীয় বল‌ও থাকবে। ভ্যাকুয়াম শক্তির অশূন্য মান, মহাজাগতিক ধ্রুবকের উপর অবদান রাখে, যা মহাবিশ্বের প্রসারনের জন্য দায়ী। ভ্যাকুয়াম শক্তির বিশেষ ক্ষেত্রে, সাধারণ আপেক্ষিকতা অনুযায়ী, মহাকর্ষীয় ক্ষেত্র প্রাবল্য ρ+3p এর সমানুপাতিক (যেখানে ρ হল ভর-শক্তি ঘনত্ব, ও p হল চাপ)। ভ্যাকুয়ামের কোয়ান্টাম তত্ত্ব আরও বলে যে শূন্য-অবস্থা যুক্ত ভ্যাকুয়াম শক্তির চাপ সর্বদা ঋনাত্মক ও ρ এর মানের সমান। এভাবে, ρ+3p = ρ-3ρ = -2ρ, একটি ঋনাত্মক মান। ভ্যাকুয়াম ভূমি-শক্তিস্তরের সত্যিই যদি অশূন্য মান থাকে, তবে তা একটি বিকর্ষণধর্মী মহাকর্ষীয় ক্ষেত্র তথা ক্রমপ্রসারমাণ মহাবিশ্বের ইঙ্গিত দেয়। যাইহোক, রিনর্মালাইজেশন ছাড়া ভ্যাকুয়াম শক্তির মান অসীম, রিনর্মালাইজেশন অনুযায়ী, শক্তিকে আমরা শুধু একটি আপেক্ষিক অর্থেই পরিমাপ করতে পারি, যা ভ্যাকুয়াম শক্তিকে মহাজাগতিক ধ্রুবকের মাধ্যমে পরোক্ষভাবে পরিমাপ করার ক্ষেত্রে খাটে না। ভ্যাকুয়াম শক্তির অস্তিত্ব কখনো কখনো ভুলভাবে বিনামুল্যের শক্তির যন্ত্রের ধারণা করা হয়। তাপগতিবিদ্যার নীতি গুলি যেহেতু শুধুমাত্র সাম্যাবস্থায় থাকা সংস্থার ক্ষেত্রে প্রযোজ্য, তাই মনে হতে পারে যে কিউইডিতে ভগ্ন প্রতিসাম্যের কারণে বিনামুল্যের শক্তি, শক্তির সংরক্ষণ নীতি অমান্য করে না। যদিও পদার্থবিজ্ঞানীরা মনে করেন যে এটি অজানা কারণ ভ্যাকুয়াম শক্তির বিষয়টি এখনো অস্পষ্ট। বিশেষ করে তাপগতিবিদ্যার দ্বিতীয় সূত্র ভ্যাকুয়াম শক্তির অস্তিত্ব দ্বারা প্রভাবিত হয়না। যাইহোক স্টোক্যাস্টিক তড়িৎগতিবিদ্যায় শক্তি ঘনত্বকে একটি চিরায়ত র‍্যান্ডম নয়েজ তরঙ্গ ক্ষেত্র হিসেবে ধরা হয় যা বাস্তব তড়িৎচুম্বকীয় নয়েজ তরঙ্গ দ্বারা গঠিত যা সমসত্ত্ব ভাবে চারদিকে সম্প্রসারিত হচ্ছে। এরকম তরঙ্গ ক্ষেত্রের শক্তি ডাইরেকশনাল কাপলার-এর মতো সাধারণ বস্তু দ্বারা ব্যবহারযোগ্য হতে পারে। তবে এর সবচেয়ে বড় সমস্যা হল এই শক্তির বর্ণালী বিভাজন, যা লোরেনৎস ইনভ্যারিএন্স এর সাথে সাযুজ্যিত হতে হলে Kf3 এর আকার নিতে হবে, যেখানে K একটি ধ্রুবক ও f হল কম্পাঙ্ক। এর ফলস্বরূপ এই তরঙ্গক্ষেত্রের শক্তি ও ভরবেগ প্রবাহ শুধুমাত্র অতিক্ষুদ্র তরঙ্গদৈর্ঘ্যের ক্ষেত্রেই উল্লেখযোগ্য মানে পৌঁছায়, যেখানে ডাইরেকশনাল কাপলার-এর প্রযুক্তি এখনও অনুন্নত।
ইতিহাস
১৯৩৪ খ্রিস্টাব্দে জর্জ ল্যমেত্র্‌ অবস্থার আদর্শ প্রবাহী সমীকরণ ব্যবহার করে মহাজাগতিক ধ্রুবকের উৎপত্তির কারণকে ভ্যাকুয়াম শক্তির সাহায্যে ব্যাখ্যা করার চেষ্টা করেন । ১৯৪৮ খ্রিস্টাব্দে ক্যাসিমির ক্রিয়া ভ্যাকুয়াম শক্তির পরীক্ষামূলক পর্যবেক্ষণের সুযোগ দেয়। যাইহোক, ১৯৫৫ খ্রিস্টাব্দে এভজেনি লিফসিৎজ ক্যাসিমির ক্রিয়ার উৎপত্তির অন‍্য কারণ ব্যাখ্যা করেন । ১৯৫৭ খ্রিস্টাব্দে লি এবং ইয়াং ভগ্ন প্রতিসাম্য ও প্যারিটি লঙ্ঘন ধারণা প্রমাণ করেন, যার জন্য তাঁরা নোবেল পুরস্কার লাভ করেন। ১৯৭৩ খ্রিস্টাব্দে এড‌ওয়ার্ড ট্রাইঅন শূন্য-শক্তি মহাবিশ্ব ধারণার প্রবর্তন করেন। এই তত্ত্ব অনুযায়ী সমগ্র মহাবিশ্ব একটি বৃহৎ মাপের কোয়ান্টাম বলবিদ্যাজনিত ভ্যাকুয়াম ফ্লাকচুয়েশন যাতে ঋণাত্মক মানের মহাকর্ষীয় স্থিতিশক্তির দ্বারা ধনাত্মক মানের ভর-শক্তির ভারসাম্য রক্ষিত হয় । ১৯৮০র দশকে, গ্ৰ্যান্ড ইউনিফিকেশন তত্ত্বে করা নির্দিষ্ট ক্ষেত্র গুলির সাথে ভ্যাকুয়াম শক্তি সৃষ্টিকারী ক্ষেত্র সমূহের সম্পর্ক স্থাপনের অনেকগুলি চেষ্টা করা হয় এবং মহাবিশ্বের পর্যবেক্ষণলব্ধ তথ্যের সঙ্গে এগুলির মধ্যে একটিও খাপ খায় কিনা তা নিশ্চিত করার চেষ্টা করা হয়। যাইহোক, যেসব কণা বা ক্ষেত্র এমন ঘনত্ব যুক্ত ভ্যাকুয়াম শক্তির জন্ম দেয়, যে তা প্রসারমাণ মহাবিশ্বের তত্ত্বে প্রয়োজনীয়, তাদের সঠিক প্রকৃতি এখনও একটি রহস্য।
২০০৮ গ্রীষ্মকালীন অলিম্পিকে মুষ্টিযুদ্ধ – হেভিওয়েট
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
সময়সূচী
সমস্ত সময় ‎চীন প্রমাণ সময় (ইউটিসি+৮)
চাঁদের পাহাড় (চলচ্চিত্র)
চাঁদের পাহাড় হল কমলেশ্বর মুখোপাধ্যায় পরিচালিত একটি বাংলা চলচ্চিত্র। ২০১৩ সালের ডিসেম্বরে মুক্তি পায় টলিউডের সর্বোচ্চ বাজেটের এই চলচ্চিত্রটি। দেব এই চলচ্চিত্রের মুখ্য ভূমিকায় (শঙ্কর) আছেন। বাংলার প্রখ্যাত সাহিত্যিক বিভূতিভূষণ বন্দ্যোপাধ্যায়ের বিখ্যাত উপন্যাস চাঁদের পাহাড় অবলম্বনে নির্মিত এই চলচ্চিত্র। শ্রী ভেঙ্কটেশ ফিল্মস এই চলচ্চিত্রের প্রযোজনা করেছে। এই চলচ্চিত্র নিয়ে চলচ্চিত্র জগতে সর্বাধিক আলোচনা হয়েছে।
২০শে ডিসেম্বর, ২০১৩ সালের মুক্তির পর পরই এই চলচ্চিত্রটি সারা বাংলায় হইচই ফেলে দেয়। চলচ্চিত্রটি কোন ছুটির দিনে মুক্তি না পেলেও প্রায় সকল সিনেমা হল, সিনেপ্লেক্সই হাউজফুল থাকে।
চলচ্চিত্রটির প্রিমিয়ার আইনক্স মাল্টিপ্লেক্সে হয় এবং সেখানে চলচ্চিত্র জগতের তারকারা হাজির ছিল। দেব নিজে সবকিছুর দেখাশোনা করেন। ২৭শে ডিসেম্বর এক বিশেষ স্ক্রিনিং-এ পশ্চিমবঙ্গের মুখ্যমন্ত্রী মমতা বন্দ্যোপাধ্যায় সহ আরো অনেক মন্ত্রীরাই উপস্থিত ছিলেন।
চাঁদের পাহাড় দেব অভিনীত প্রথম অন্যধারার চলচ্চিত্র (সাহিত্যনির্ভর অ্যাডভেঞ্চার ফিল্ম)। এর আগে তিনি শুধুমাত্রই মেলোড্রামাটিক বাণিজ্যিক চলচ্চিত্রগুলোতেই অভিনয় করতেন। পরিচালক কমলেশ্বর মুখোপাধ্যায় এর আগে উড়ো চিঠি ও মেঘে ঢাকা তারা চলচ্চিত্রদ্বয়ে পরিচালনা করেছেন। ১৪ই নভেম্বরে শিশু দিবসে নিকো পার্ক বিকেল পাঁচটায় এই চলচ্চিত্রের ট্রেলার ও ফার্স্ট লুক মুক্তি দেয়া হয়। ইউটিউবে এই ছবির ট্রেলার প্রায় দুই লক্ষ বারেরও বেশি দেখা হয় (সর্বশেষ তথ্যপ্রাপ্ত), যা বাংলা চলচ্চিত্রের ক্ষেত্রে প্রথম। টলিউডের অন্যতম বড় বাজেটের চলচ্চিত্র এটি।
প্রায় ১০ কোটি রূপি বাজেটের এই চলচ্চিত্রে প্রায় ৭০ জন টেকনিশিয়ান কাজ করেছেন। বলিউডের বাণিজ্য বিশেষজ্ঞ তরুণ আদর্শ বলেন, “আমরা মুম্বইতে বলাবলি করছি এটা বাংলার ‘কামিং অফ এজ’ ফিল্ম। শাহরুখ, হৃতিকের যে কোনও ছবির সঙ্গে তুলনা করা যায় চাঁদের পাহাড় এর। শুধু একটাই আবেদন আমার, এই ছবিটা ইন্টারন্যাশনালি ভাল করে রিলিজ করুন প্রযোজকেরা”।
দেব বলেন, এরকম চলচ্চিত্র আর কখনই হবে না কারণ চাঁদের পাহাড়ের মত অভিযান কাহিনী বাংলায় আর দুটো নেই। তবে সবচেয়ে মজার বিষয় হচ্ছে দেব এই চলচ্চিত্রে অভিনয়ের জন্য এক টাকাও নেননি। তিনি নিজেই বলেন এই চলচ্চিত্রে তিনি নিজেকে ২০০% দিতে চেষ্টা করেছেন। তবে তিনি এটাও বলেন এই চলচ্চিত্র তাকে অনেক বেশি অভিজ্ঞতা দিয়েছে যা আর কখনই তিনি পাবেন না।
কাহিনী
চাঁদের পাহাড়-এর কাহিনী এক বাঙালি অভিযাত্রীকের ওপর ভিত্তি করে গড়ে উঠেছে, যে ১৯০৯-১৯১০ সাল নাগাদ আফ্রিকা যায়। শঙ্কর রায় চৌধুরী (দেব), এই চলচ্চিত্রের নায়ক, গ্রাজ্যুয়েশন করার পর পাটকলে চাকরি পায়। কিন্তু সে রোমাঞ্চ খোঁজে। সে আফ্রিকার দুর্গম স্থানে যেতে চায়।
অবশেষে তার গ্রামের এক অধিবাসী, যে আফ্রিকায় কাজ করে, তার সহায়তায় সে আফ্রিকায় ক্লার্ক হিসেবে কাজ পায় এবং উগান্ডা রেলওয়েতে চাকরি পায়। কিন্তু সেখানে মানুষখেকো সিংহ, প্রথম বিশ্বযুদ্ধ-এর আগের সমস্যা থাকে। ইতিমধ্যে সিংহের সাথে তার যুদ্ধ হয়। এছাড়াও এখানে ব্ল্যাক মাম্বা সাপের আক্রমণ হয়। এখানেই সে পর্তুগিজ অভিযাত্রীক ও স্বর্ণসন্ধানী ডিয়েগো আলভারেজ-এর দেখা পায়। আলভারেজ তাকে তার সময়ের ঘটনা বলে। সে এবং তার সঙ্গী জিম কার্টার পৃথিবীর সবচেয়ে বড় হীরক খনি র সন্ধান পায়। কিন্তু ভয়ংকর জন্তু বুনিপ জিমকে মেরে ফেলে এবং আলভারেজ ফিরে আসতে বাধ্য হয়।
সব শুনে শঙ্কর ক্লার্কের চাকরি ছেড়ে দিয়ে আলভারেজের সাথে খনি অনুসন্ধানে বের হয়। তারা ঘন জঙ্গলে প্রবেশ করে। পথে তাদের অবর্ণনীয় অসুবিধা হয়। জ্বলন্ত আগ্নেয়গিরি তাদের পথে বিরাট বাঁধা হয়ে দাঁড়ায়। এক পর্যায়ে আলভারেজকেও সেই বুনিপ মেরে ফেলে। শঙ্কর একা হয়ে পড়ে।
সে সভ্যতার খোঁজে বের হয়। সে বুনিপের গুহা খুঁজে পায়। সে নিজের অজান্তেই হীরকের খনি খুঁজে পায়। সেই গুহায় সে পথ হারিয়ে ফেলে। এক পর্যায়ে কিছু পাথরের সহায়তায় সে গুহা থেকে বের হতে সক্ষম হয়। সে সাথে করে কিছু পাথর নিয়ে আসে। আসলে সেই পাথরগুলো আর কিছুই নয়, কাঁচা হীরা। সে ইতালীয় অভিযাত্রীক আত্তিলীয় গাত্তির নোট থেকে জানতে পারে, আসলে সে যেই গুহায় পৌছেছিল, সেই গুহায়ই বিখ্যাত হীরক খনি, যার জন্য জন ও আলভারেজ তাদের জীবন হারিয়েছে।
কিন্তু সে ততক্ষণে কালাহারি মরুভূমিতে পথ হারিয়েছে। নিজের প্রাণ বাঁচানোই তখন দুষ্কর। মরুভূমিতে সে জলের অভাবে প্রায় মৃত্যুবরণ করেছিল। তার মাথার উপর শকুনেরা ঘোরাফেরা শুরু করে। পথে সিংহের সাথে তার যুদ্ধ হয়। অবশেষে এক সার্ভে টিম তাকে খুঁজে পায় এবং মুমূর্ষু শঙ্করকে শৈলেশবাড়ি, রোডেশিয়ায় নিয়ে বাঁচায়।
শঙ্কর বইয়ের শেষে বলে যে সে আবার বড় দল নিয়ে এসে এই হীরক খনীর সন্ধান করবে, যার জন্য আলভারেজ, কার্টার ও আত্তিলীয় জীবন দিয়েছে।
ব্যবসা ও রেকর্ড
thumbnail|চাঁদের পাহাড় সর্বকালের ব্লকবাস্টার এখন পর্যন্ত প্রথম সপ্তাহে সর্বোচ্চ আয়ের রেকর্ড ২ কোটি টাকা। কিন্তু চাঁদের পাহাড় শুধুমাত্র রবিবারেই ৯০ লাখ টাকা আয় করে। প্রথমে এই চলচ্চিত্রের বিরাট বাজেটের টাকা উঠে আসবে কিনা সন্দেহ থাকলে এই সন্দেহ ক্রমেই দূরীভূত হচ্ছে। এক দিনে মাল্টিপ্লেক্সে (আইনক্স সাউথ সিটি) সব থেকে বেশি আয় করে ছবিটি (প্রায় ৪ লাখ ৯৮ হাজার রুপি) এবং এক দিনে সিঙ্গল স্ক্রিনে (প্রিয়া, চারটে শো) সব থেকে বেশি আয় করে (প্রায় ২ লাখ ৯৭ হাজার রুপি)। চলচ্চিত্রের পর দেব এই চলচ্চিত্রের বিরাট সাফল্যের জন্য ও তার জন্মদিন উপলক্ষে পার্টি করেন, যেখানে চলচ্চিত্র জগতের তারকারা উপস্থিত ছিলেন। চলচ্চিত্রটি ২০১৩-এর মাইলফলকেও স্থান করে নেয়। এই প্রথম কোন চলচ্চিত্র পশ্চিম বাংলার বাইরে মুম্বাই, হায়দ্রাবাদ সহ সর্বত্র হাউজফুল হয়।
রিভিউ
দ্য টাইমস অফ ইন্ডিয়া এই চলচ্চিত্রকে ৩.৫/৫ দিয়েছে এবং বলেছে এই ছবিটি দেখার সময় অস্কারজয়ী চলচ্চিত্র লাইফ অফ পাই-এর মত রোমাঞ্চ অনুভূত হয়। তারা বলে, এই চলচ্চিত্রটি একটি নতুন উচ্চতা সৃষ্টি করে দিয়েছে। আনন্দবাজার পত্রিকা চলচ্চিত্রকে বাংলা ছবির শোলে আখ্যায়িত করেছে এবং ৮.৫/১০ দিয়েছে। ছবিটি এবেলা পত্রিকায় রিভিউ ৮/১০ পেয়েছে। একইদিনে মুক্তিপ্রাপ্ত ধুম থ্রি একই স্থানে রিভিউতে ৬.৫/১০ পায়। জি নিউজ একে ১/২ পয়েন্ট দিয়েছে। গোমোলো ডট কম একে ৪/৫ এবং ফ্রেন্ডস এফ.এম. ৮/১০ দিয়েছে। দ্য টেলিগ্রাফ পত্রিকা বলেছে, স্বভাবতই কাহিনীর অনেক পরিবর্তন আনতে হয়েছে, কিন্তু পরিচালক সেটাকে যথাযোগ্য ও বিশ্বাসযোগ্য করেছেন। টলিউড ধামাকা একে ৮/১০ দিয়েছে। এই সময় রিভিউতে ভাল লেগেছে গ্রেড দিয়েছে এবং লিখেছে, "সব থেকে বড় কথা (বই আর ছবি আলাদা মাধ্যম হলেও) কল্পনার শঙ্কর বাস্তবে ধাক্কা খায় না। চিত্রনাট্যকার এবং পরিচালক কমলেশ্বর মুখোপাধ্যায় নিপুণ হাতে সঞ্চার করেন তাদের মধ্যে।" উত্তরবঙ্গ সংবাদ পরিচালককে একটি খোলা চিঠিতে ভূয়সী প্রশংসা করে। শঙ্কর চরিত্রে দেবের অভিনয় আজকাল সহ সকল পত্রিকা দ্বারা প্রশংসিত হয়। বক্স অফিস ইন্ডিয়া, দ্য ডেইলী স্টার প্রমুখ পত্রিকাও এই চলচ্চিত্রকে নতুন সীমানা সৃষ্টি করেছে বলে আখ্যায়িত করেছে।
শুরু
পরিচালক কমলেশ্বর মুখোপাধ্যায় চাঁদের পাহাড় চলচ্চিত্রকে তার ড্রিম প্রজেক্ট বলে অভিহিত করেছেন। একে তিনি দুদিকেই ধার সম্পন্ন তলোয়াড়ও বলেছেন। কারণ তিনি আফ্রিকায় এক মাস ধরে শ্যুটিং স্থান খুঁজতে গিয়ে অনুভব করেছেন, কাজটা কত দুরুহ। শ্রী ভেঙ্কটেশ ফিল্মস এর প্রযোজনায় এগিয়ে আসে এবং তারা দেবকেই এই চলচ্চিত্রের জন্য উপযুক্ত মনে করে। তিনি বলেন, তিনি ২০০৯ তাঁর মার সাথে নিউ এম্পায়ার হল-এ গিয়ে আফ্রিকান সাফারি দেখেছিলেন এবং সেদিনই চাঁদের পাহাড় বানানোর কথা ভেবেছিলেন।
পরিচালক এই ছবির ক্ষেত্রে একটি মাসাই প্রবাদ ব্যবহার করেছেন, â€ (তুমি যদি কোণায় না বসবাস কর, তারমানে তুমি অনেক জায়গা নিয়ে নিচ্ছ) । তিনি এও বলেছেন, বিভূতিভূষণ বন্দ্যোপাধ্যায় কর্তৃক চাঁদের পাহাড় লেখায় তিনি কৃতজ্ঞ, কারণ লেখক এত দুর্দান্তভাবে লিখেছেন, যে পুরো দৃশ্য চোখের সামনে যেন ভেসে ওঠে । দেব বলেছেন, এটা তার জীবনের সবচেয়ে বড় প্রজেক্ট।
অভিনেতা নির্বাচন
প্রথমে দেব এবং পরমব্রত চট্টোপাধ্যায়কে এই দুইজনের একজনকে চলচ্চিত্রের প্রধান চরিত্রের জন্য নির্বাচন করা হবে বলে ঠিক হয়েছিল । পরে পরিচালক ও প্রযোজক বলেছেন, প্রথম থেকেই তাদের ইচ্ছা ছিল দেবকে নেবার। কারণ দৃশ্যায়ণের জন্য এরকম স্পোর্টি দেহই তাদের চাই। উপন্যাসে আছে, শঙ্কর সাঁতার, পাহাড় চড়া, ঘোড়ায় চড়তে জানে। তাই তাকেই এই চরিত্রে নির্বাচন করা হয়। শঙ্করকে এছাড়াও সিংহের সাথে যুদ্ধ করতে হবে। তাই দেবকে অনেক ওজন কমাতে হবে, কারণ শেষদিকে শঙ্কর মরুভূমিতে প্রায় উপোস করেই ছিল।
যেহেতু কাহিনীর প্রেক্ষাপট আফ্রিকায়, তাই অনেক আফ্রিকানকে অভিনয়ের জন্য নিতে হয়েছে। ডিয়েগো আলভারেজ চরিত্রে কে থাকবেন এই নিয়ে অনেক জল্পনা-কল্পনার শেষে জেরার্ড রুডলফকেই নেয়া হয়। একপর্যায়ে সে শঙ্করকে বলে, "ঈশ্বর তোমার মঙ্গল করুন"। পরিচালক বলেন, রুডলফকে তিনি চিত্রনাট্য পাঠানোর আগেই তারা ইন্টারনেট থেকে বইটি পড়ে ফেলে, তারা এতটাই পেশাজীবি।
বাজেট
এখন পর্যন্ত যত বাংলা চলচ্চিত্র হয়েছে, তাদের সকলের মধ্যে চাঁদের পাহাড়-এর বাজেট সর্বোচ্চ। প্রযোজনা প্রতিষ্ঠান শ্রী ভেঙ্কটেশ ফিল্মস এই ছবির প্রযোজনা করছে এবং চলচ্চিত্রটি শ্যুটিং করা হয়েছে আফ্রিকায়। প্রায় ১৫ কোটি টাকা বাজেটের ছবি হবে এটি। এর এফেক্ট হলিউড ও বলিউড মাপের হবে । দ্য টাইমস অফ ইন্ডিয়া বলেছে, এই ছবির বাজেট এবং কম্পিউটার গ্রাফিক্স আগে কোন বাংলা ছবিতে দেখা যায়নি। এই ছবির আগ্নেয়গিরির স্থানটি কম্পিউটার গ্রাফিক্সে দেখাতে খরচ হয়েছে ৪০ লক্ষ টাকা। পুরো কম্পিউটার গ্রাফিক্সের পিছনে আনুমানিক ২ (বা তারও বেশি) কোটি টাকা খরচ হয়েছে।
ওয়ার্ল্ড টেলিভিশন প্রিমিয়ার
২০১৪ সালের ৮ই জুন স্টার জলসা চ্যানেলে চলচ্চিত্রের ওয়ার্ল্ড টেলিভিশন প্রিমিয়ার করা হয়।
শ্যুটিং
এই ছবিতে বেশকিছু বিপজ্জনক অংশ রয়েছে। উপন্যাসের মতই এখানে তা অপরিবর্তিত রয়েছে। পরিচালক নিজেও কিছু কিছু স্থানে দেবকে নিয়ে শঙ্কিত ছিলেন। পরিচালক মজা করে বলেন এই চলচ্চিত্রে দেবের নায়িকা হল সাপ, হাতি, সিংহ। এই চলচ্চিত্রের দৃশ্যধারণের জন্য শেষের স্থানটিই আগে বেছে নেয়া হয়েছিল। দেব এই বিষয়ে এতটাই অভ্যস্ত হয়ে ওঠে, যে চলচ্চিত্রটি মুক্তির আগের দিন সে আলিপুর চিড়িয়াখানা গিয়ে পুরোনো অনুভূতিকে পুনরায় জাগিয়ে তোলে। এই চলচ্চিত্রের বন্যপ্রাণিদের সাথে করা প্রতিটি দৃশ্যায়ণই এক-একেকটি চ্যালেঞ্জ ছিল, দেব বলেন। এছাড়াও এই চলচ্চিত্রের দৃশ্যায়ণ অতি সাহসীকতার সাথে সৌমিক হালদার করেছেন। তাই আফ্রিকার প্রতিটি দৃশ্য বাস্তবভাবে ফুটে উঠেছে।
সিংহের সাথে
thumbnail|left|সিংহ কলম্বাসের সামনে শঙ্কর সিনেমায় একটা সিকোয়েন্স থাকবে যেখানে আফ্রিকান সিংহ দেবকে তাড়া করবে। অনেকগুলো সিনে রিস্ক থাকলেও এই সিনটা নিয়েই সব চেয়ে বেশি চিন্তিত সবাই। দেবকেও এই শট নিয়েই বেশি চিন্তিত হতে দেখা গিয়েছে। একটি অ্যানিম্যাল ফার্মে তিন দিনের শ্যুটিং হবে এই সিকোয়েন্সটার। জানা গেল, সিনেমাটোগ্রাফার ও পরিচালক থাকবেন তিন দিক বন্ধ এক দিক খোলা একটি খাঁচার মধ্যে। দেব আর সিংহগুলোর মধ্যে দূরত্ব মাপবে সিংহগুলোর ট্রেনার। খাঁচার ভেতর থেকে সিংহগুলোকে প্রলোভন দেখাতে মাংস ঝুলিয়ে রাখা হবে। পরিচালক অ্যাকশন বলার সঙ্গে সঙ্গে দেবকে ছুটতে হবে। পিছনে ছ’টি আফ্রিকান সিংহ। আর সিংহগুলোকে ৩দিন না খাইয়ে রাখা হবে। কারণ পেট ভরা থাকলে তারা দৌড়ায় না। সিংহের সাথে দুই দিনের শ্যুটিংয়ে খরচ হয়েছে প্রায় ৩০ লক্ষ টাকা ।
ব্ল্যাক মাম্বার সাথে
শঙ্করের সঙ্গে আফ্রিকার সব চেয়ে বিষাক্ত সাপ ব্ল্যাক মাম্বার একটি অংশ রয়েছে। ওখানের এলাকাবাসী বলেছে, ব্ল্যাক মাম্বার সাথে শ্যুটিংয়ের সময় ৮০% ক্ষেত্রেই অভিনেতাদের সাপ কামড়ে দেয়। এই সাপের কামড়কে মৃত্যুচুম্বন (The kiss of Death) বলা হয়। দশ মিনিটের মধ্যে কিছু করা না হলে আক্রান্ত ব্যক্তি মারা যায়। আর এই সাপের বিষ বের করা যায় না। এই শ্যুটিং-এর সময় সব চেয়ে রিস্ক থাকে চিত্রগ্রাহকের। পরিচালক বলেছেন, "চিত্রগ্রাহককেই সব চেয়ে কাছে যেতে হবে সাপটার। সেটাই সব থেকে ভয়ের।" এই ছবির চিত্রগ্রাহক সৌমিক হালদার। তাদের মধ্যে একটি গ্লাস থাকবে। সময়মত সেটিকে ফেলে দেয়া হবে।
পাইথনের সাথে
এই চলচ্চিত্রের এক পর্যায়ে পাইথনের সাথে দেবকে অভিনয় করতে হয়েছে। পাইথন তার গায়ের উপর চলেছে, চেটেছে। কিন্তু শেষ পর্যন্ত চলচ্চিত্রের সময় কমানোর জন্য দৃশ্যটি চলচ্চিত্র থেকে বাদ দেয়া হয়েছে। দেব এতে অত্যন্ত দুঃখিত হয়।
হাতির সাথে
একটা চেজ সিকোয়েন্স থাকবে ছবিতে আফ্রিকান হাতির সঙ্গে। পরিচালক বলেন, "ওখানকার স্থানীয় লোকজন আমাদের পইপই করে বলেছে সিংহ, ব্ল্যাক মাম্বার থেকেও শ্যুটিংয়ে সব চেয়ে বেশি যে ভয় তা হল হাতির সঙ্গে চেজ সিকোয়েন্সের। হাতির যদি মাথা খারাপ হয় সেদিন তা হলে কেউ বেঁচে ফিরবে না। এবং হাতির চেজ সিকোয়েন্সে শুধু একটি নয়, ছ’টি হাতি ব্যবহার কর হবে। আফ্রিকান হাতির সব চেয়ে প্রিয় হল কমলালেবু। যখন শ্যুটিং হবে তখন দূর থেকে ঝুড়ি ঝুড়ি কমলালেবু আকাশে ছোড়া হবে হাতিদের দৃষ্টি আকর্ষণ করার জন্য। ওই কমলালেবুর লোভেই যখন ওরা ছুটতে শুরু করবে তখন দেবকে ওদের সামনে দৌড়তে হবে। হাতির সাথে শ্যুটিংয়ে খরচ হয়েছে প্রায় ৩০ লক্ষ টাকা । এক পর্যায়ে হাতিগুলো খুব খেপে যায়। সবাই ধারণা করে হাতিরা এখন ছুটাছুটি শুরু করতে পারে এবং সেক্ষেত্রে পুরো ইউনিটকে হাতি পিষে দিতে পারে। কিন্তু শেষে সেরকম কিছুই হয় না।
ঘোড়ার সাথে
দেবকে ঘোড়ায় চড়া শিখতে হয়েছে শুধুমাত্র এই চলচ্চিত্রের জন্য। কিন্তু আফ্রিকায় ঘোড়ায় চড়ার সময় কোন কারণে ঘোড়াটি দেবকে পিঠ থেকে ফেলে দেয়। দেব আহত হলেও দমে যায়না।
অন্যান্য বিপদ
এছাড়া এই ছবিতে পাহাড়ে চড়তে হবে। কোনক্রমে পড়ে গেলে ৫০০ফুট নিচে পড়তে হবে। আর নায়ক দেব কোন বডি ডাবল ব্যবহার করেন না।
স্থান
thumbnail|left|কালাহারি মরুভূমিতে শঙ্কর এই ছবির জন্য বেশকিছু আকর্ষণীয় স্থান নির্বাচন করা হয়েছে। দক্ষিণ আফ্রিকাসহ উগান্ডায়ও এর শ্যুটিং করা হয়েছে। এছাড়া কালাহারি মরুভূমিতে শ্যুটিং করা হয়েছে। এখানে দিনের বেলা তাপমাত্রা ৫১ ডিগ্রী সেলসিয়াস হয়। এছাড়া হোটেল থেকে এই জায়গার দূরত্ব প্রায় ৪০০ কিলোমিটার। তাই সবাইকেই তাড়াতাড়ি শ্যুটিং করতে হয়। এছাড়া রাতে ৪ ডিগ্রী সেলসিয়াসে তাপমাত্রা নেমে আসে। তাই তাড়াতাড়ি হোটেলে ফিরতেও হয়।
উপজাতি
আফ্রিকার বিভিন্ন উপজাতি এই চলচ্চিত্রে দেখানো হবে, যেমনঃ সোয়াহিলী, সোমালি, মাসাই, মেটাবেলিস ও জুলু সম্প্রদায়।